C.P.D. Dinas Abertawe

Tîm pêl-droed Cymreig yn chwarae ym Mhencampwriaeth Lloegr yw Clwb Pêl-droed Dinas Abertawe (Saesneg: Swansea City Association Football Club) sydd wedi'i leoli yn ninas Abertawe.

Mae'r clwb wedi chwarae eu gemau cartref yn Stadiwm Liberty ers symud o Gae'r Fets yn 2005.

Chwaraewyr

Carfan y Tîm Cyntaf 
(Cywir ar 26 Medi 2015).

Hanes
Ffurfiwyd CPD Tref Abertawe ym 1912. Ymunodd y clwb â'r Gynghrair Deheuol, lle arhosasant tan iddynt ennill dyrchafiad i drydedd adran y Gynghrair yn 1920. Ym 1925 enillwyd y rhan Deheuol o'r drydedd adran gan yr Elyrch, a felly enillasant ddyrchafiad i'r ail adran - lle arhoson nhw tan 1947. Yn 1949 enillwyd yr un adran am yr eilwaith, ac fe chwaraewyd pêl-droed ail adran yn Abertwae tan 1964.

Disgynodd y clwb i'r bedwaredd adran am y tro cyntaf yn 1967, ac er bod Roy Bentley wedi codi'r tim yn ôl i'r drydedd adran yn 1970, roedden nhw 'nol yn y bedwaredd yn 1973, a gorfodwyd iddynt wneud cais i'r Gynghrair i allu aros ynddi.

Fe aeth Abertawe drwy gyfnod euraidd o dan reolaeth Harry Griffiths ac yna John Toshack yn y saithdegau, wrth iddyn nhw godi o'r bedwaredd adran i'r cyntaf mewn pedwar tymor. Ond erbyn 1986 roedd y clwb yn ôl yn y bedwaredd adran unwaith eto.

Fe ddaeth dyrchafiad eto yn 1988, 2000 a 2005, cyn i Roberto Martinez arwain y clwb i'r Bencampwriaeth yn 2008.

Yr Uwchgynghrair

Yn 2010-11, dyrchafwyd y clwb i Uwchgynghrair Lloegr ar ôl iddynt faeddu Reading o 4 gôl i 2 yn y gemau ail-gyfle. Dyma oedd y clwb cyntaf o Gymru i gyrraedd Uwchgynghrair Lloegr ers ei sefydlu ym 1992. Mae'r Elyrch wedi trechu Arsenal, Lerpwl a Manchester City, sef prif dimau'r Uwchgynghrair ers degawdau.  Gorffennodd yr Elyrch y tymor 11eg yn yr Uwchgynghrair, sef y safle gorau erioed i unrhyw dîm o Gymru, ond gadawodd Brendan Rodgers i reoli Lerpwl. Cafodd ei ddisodli gan Michael Laudrup ar gychwyn 2012-13.

Yn eu gêm gyntaf yn eu hail dymor (2012-13) yn yr Uwchgynghrair fe sgorion nhw 5 gôl wrth drechu Queens Park Rangers 5-0 odddi cartref. Gwelwyd Abertawe ar dop yr Uwch Gynghrair - y tro cyntaf ers mis Hydref 1981 i'r tîm fod ar frig yr adran uchaf - gan guro Stoke City 2-1 i ffwrdd .
 
Ar 15 Hydref 2012 cyhoeddodd bwrdd y cyfarwyddwyr fod y clwb wedi gwneud elw o £14.6 miliwn ar ôl eu tymor cyntaf yn yr Uwchgynghrair, ac y bydd yr estyniad i Stadiwm Liberty yn gweld golau dydd. Ar 1 Rhagfyr cafodd Abertawe fuddugoliaeth mawr oddi cartref, drwy guro 2-0 yn erbyn Arsenal, gyda Michu yn sgorio ddwywaith yn ystod munudau olaf y gêm. Dyma oedd buddugoliaeth gyntaf Abertawe yn erbyn Arsenal mewn tri degawd. Ar 23 Ionawr, curodd Abertawe o 2-0 ar gyfanswm goliau yn erbyn Chelsea yn rownd gyn-derfynol Cwpan Cynghrair Lloegr.

Gwobrau
Cynghrair Lloegr
 Y Bencampwriaeth - Safle Uchaf - 6ed 1982-1983
 Yr Adran Gyntaf - Pencampwyr 2007-2008
 Yr Ail Adran - Pencampwyr 1924-1925, 1948-1949
 Y Drydydd Adran - Pencampwyr 1999-2000

Cwpan Cynghrair Lloegr
 Enillwyr (1) 2013

Cwpan Lloger
 Rownd gynderfynol 1926, 1964

Cwpan Cymru
 Enillwyr (10) 1913, 1932, 1950, 1961, 1966, 1981, 1982, 1983, 1989, 1991
 Ail Safle (8) 1915, 1926, 1938, 1940, 1949, 1956, 1957, 1969

Rhestr o chwaraewyr ers cychwyn y clwb

Cyfeiriadau

 
Sefydliadau 1912
Dinas Abertawe
Dinas Abertawe